|  |
| --- |
| 19. SJEDNICA GRADSKOG VIJEĆA GRADA POŽEGETOČKA 13. DNEVNOG REDAPRIJEDLOG ODLUKEO NAČINU OSTVARIVANJA PREDNOSTI PRI UPISU DJECEU DJEČJI VRTIĆ POŽEGAPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i /ili pročelnica Upravnog odjela za društvene djelatnostiTravanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/8

URBROJ: 2177-1-01/01-23- 1

Požega, 22. ožujka 2023.

GRADSKOM VIJEĆU GRADA POŽEGE

PREDMET: Prijedlog Odluke o načinu ostvarivanja prednosti pri upisu djece u Dječji vrtić Požega

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o načinu ostvarivanja prednosti pri upisu djece u Dječji vrtić Požega.

Pravna osnova za ovaj Prijedlog Odluke je u članku 19.a stavku 2. podstavku 7. i članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 20. stavku 5. Zakona o predškolskom odgoju i obrazovanju (Narodne novine, broj: 10/97., 107/07., 94/13, 98/19. i 57/22.) te članku 18. stavku 1. podstavku 7. i članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o načinu ostvarivanja prednosti pri upisu djece u Dječji vrtić Požega



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/8

URBROJ: 2177-1-01/01-23-2

Požega, 22. ožujka 2023.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: broj: 2/21. i 11/22.), Gradonačelnik Grada Požege dana, 22. ožujka 2023. godine, donosi

Z A K L J U Č A K

I. Utvrđuje se Prijedlog Odluke o načinu ostvarivanja prednosti pri upisu djece u Dječji vrtić Požega, u predloženom tekstu.

II. Prijedlog Odluke iz točke I. ovoga Zaključka, upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/8

URBROJ:2177-1-02/01-23-3

Požega, \_\_. travnja 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 20. stavka 5. Zakona o predškolskom odgoju i obrazovanju (Narodne novine, broj: 10/97, 107/07, 94/13, 98/19 i 57/22) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22. ), Gradsko vijeće Grada Požege, na svojoj 19. sjednici, održanoj dana, \_\_. travnja 2023. godine, donosi

O D L U K U

o načinu ostvarivanja prednosti pri upisu djece u Dječji vrtić Požega

Članak 1.

Ovom Odlukom utvrđuje se način ostvarivanja prednosti pri upisu djece u Dječji vrtić Požega (u nastavku teksta: Vrtić) čiji je osnivač Grad Požega.

Članak 2.

1. U Vrtić se mogu upisati djeca od navršenih šest mjeseci do polaska u osnovnu školu.

(2) Djeca u dobi od navršenih šest do dvanaest mjeseci života upisat će se u Vrtić kada se za to osiguraju potrebni uvjeti.

Članak 3.

(1)Pravo na upis u programe Vrtića ima dijete koje zajedno sa roditeljem ima prebivalište ili boravište na području Grada Požege.

(2) Ukoliko ima slobodnih mjesta u programe Vrtića mogu se upisati i djeca s prebivalištem ili boravištem na području drugih gradova i općina.

(3) Djeca koja su smještena u udomiteljske obitelji, a nemaju prebivalište na području grada Požege imaju pravo upisa u Vrtić ukoliko njegov udomitelj ima prebivalište na području grada Požege.

Članak 4.

(1) Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života.

(2) Nakon upisa djece iz stavka 1. ovog članka upis djece se ostvaruje prema sljedećim prednostima:

1. djeca roditelja invalida Domovinskog rata
2. djeca iz obitelji s troje ili više malodobne djece
3. djeca oba zaposlena roditelja
4. djeca s teškoćama u razvoju i kroničnim bolestima
5. djeca samohranih roditelja
6. djeca iz jednoroditeljskih obitelji
7. djeca osoba s invaliditetom upisani u Registar osoba s invaliditetom
8. djeca iz udomiteljskih obitelji
9. djeca koja imaju prebivališta ili boravište na području dječjeg vrtića (podcentra)
10. djeca roditelja koji primaju doplatak za djecu ili djeca roditelja korisnika zajamčene minimalne naknade.

Članak 5.

(1) Red prvenstva razrađuje se metodom bodovanja, a prvenstvo pri upisu u okviru utvrđenog broja slobodnih mjesta ostvaruje dijete s većim zbrojem bodova na listi prvenstva.

(2) Ukoliko dvoje ili više djece ostvari jednak broj bodova redoslijed na listi prvenstva utvrđuje se po kriteriju starosti djeteta, od starijeg prema mlađem.

Članak 6.

Sukladno slobodnim kapacitetima, te uz primjenu odredbi ove Odluke i akta iz članka 8. ove Odluke djeca se u pravilu smještaju u podcentar u sklopu Vrtića koji je najbliži njihovom prebivalištu odnosno boravištu, a ukoliko to nije moguće i u druge podcentre.

Članak 7.

Vrtić će osigurati ostvarivanje programa predškole za svu djecu koja nisu uključena u redoviti ili posebni program predškolskog odgoja uz uvjete propisane zakonom.

Članak 8.

Postupak upisa djece u Vrtić, ostvarivanja reda prvenstva pri upisu i druga pitanja u svezi s upisom djece u Vrtić, utvrđuje Vrtić svojim općim aktom.

Članak 9.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o načinu ostvarivanja prednosti pri upisu djece u Dječji vrtić Požega

I. PRAVNA OSNOVA

Člankom 20. stavkom 5. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. i 57/22.) propisano je da način ostvarivanja prednosti iz stavka 4. istog članka pri upisu djece u dječji vrtić utvrđuje osnivač dječjeg vrtića svojim aktom.

Nadalje, člankom 39. stavkom 1. podstavkom 3. Statuta Grada Požege (Službene novine Grada Požege, broj: 2/21. i 11/22.) određene su ovlasti Gradskoga vijeća Grada Požege da donosi opće i druge akte kojima uređuje pitanja iz samoupravnog djelokruga Grada Požege.

II. RAZLOZI UPUĆIVANJA PRIJEDLOGA

Dječji vrtići, ustanove i druge pravne i fizičke osobe koje obavljaju djelatnost predškolskog odgoja dužne uskladiti svoje statute i druge opće akte sa odredbama Zakona o izmjenama i dopunama Zakona o predškolskom odgoju i obrazovanju (Narodne novine, broj: 57/22.) koji je stupio na snagu dana 28. svibnja 2022. godine (u nastavku teksta: Zakon o izmjenama). Predmetnim Zakonom o izmjenama izmijenjen je Zakon o predškolskom odgoju i obrazovanju (Narodne novine, broj: 10/97., 107/07. i 94/13.) (u nastavku teksta: Zakon)

III. OCJENA STANJA

Grad Požega kao osnivač Dječjeg vrtića Požega (u nastavku teksta: Vrtić) sukladno Zakonu utvrđuje način ostvarivanja prednosti pri upisu djece u Vrtić svojim aktom.

Budući je Zakonom o izmjenama došlo do promjene prednosti pri upisu u dječji vrtić potrebno je donijeti Odluku o načinu ostvarivanja prednosti pri upisu u Dječji vrtić Požega koja će sadržavati i odredbe koje će olakšati i pojasniti način upisa djece (što se kroz proteklo razdoblje pokazalo kao potreba).

Člankom 20. stavkom 3. Zakona o izmjenama određeno je da prednost pri upisu u dječji vrtić kojem je osnivač jedinica lokalne ili područne (regionalne) samouprave za iduću pedagošku godinu imaju djeca koja do 1. travnja tekuće godine navrše četiri godine života. Također je stavkom 4. istog članka i Zakona određeno da ako dječji vrtić kojem je osnivač jedinica lokalne ili područne (regionalne) samouprave ne može upisati svu prijavljenu djecu nakon upisa djece iz stavka 3., djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.

***Z A K O N***

***O IZMJENAMA I DOPUNAMA ZAKONA O PREDŠKOLSKOM ODGOJU I OBRAZOVANJU***

*(Narodne novine, broj:* ***57/22.****)*

*Članak 7.*

*Članak 20. mijenja se i glasi:*

*»(1) Svako dijete rane i predškolske dobi ima pravo upisa u dječji vrtić ili školsku ustanovu u kojoj se izvodi rani i predškolski odgoj i obrazovanje.*

*(2) Za dijete koje je obvezno pohađati predškolu jedinica lokalne ili područne (regionalne) samouprave dužna je osigurati mjesto u dječjem vrtiću ili osnovnoj školi koja provodi obvezni program predškole.*

*(3**) Prednost pri upisu u dječji vrtić kojem je osnivač jedinica lokalne ili područne (regionalne) samouprave za iduću pedagošku godinu imaju djeca koja do 1. travnja tekuće godine navrše četiri godine života.*

*(4) Iznimno od stavka 1. ovoga članka, ako dječji vrtić kojem je osnivač jedinica lokalne ili područne (regionalne) samouprave ne može upisati svu prijavljenu djecu, nakon upisa djece iz stavka 3. ovoga članka djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.*

*(5) Način ostvarivanja prednosti iz stavka 4. ovoga članka pri upisu djece u dječji vrtić uređuje osnivač dječjeg vrtića svojim aktom.*

*(6) Prije upisa u dječji vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnici, viša medicinska sestra i ravnatelj).*

*(7) Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju iz stavka 1. ovoga članka, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo dječjeg vrtića iz stavka 6. ovoga članka.*

*(8) Upisi u dječje vrtiće mogu se provoditi elektroničkim putem.«.*